Az arcomat nem fedem fel,
mert jelenleg beépítettként dolgozom.
Elintéztük, hogy négy kiló fentanilt vegyünk
152 000 dollárért.
Aztán rajtaütést hajtunk végre.
Letartóztatjuk és őrizetbe vesszük drogcsempészet vádjával,
amiért 11 év börtönt kaphat.
- Jó napot! - Hé, que pasa amigo?
Ébresztő, vár a reggeli, haver, itt az idő.
Oké, kérek még egy órát.
Egy órát mondtál?
- Igen, egy órát. - Jól van, tesó.
Úgy 20-25 ember dolgozik ma ezen a bevetésen.
Ha látjuk mindkét autót, rajtaüthetünk.
Mit tegyünk, Jimbo?
HA MEGVANNAK, ÁLLÍTSD MEG ŐKET!
JJ azt írja, ha megvan, állítsd meg!
Állítsd meg!
Hol van?
Hol a célpont?
Jogában áll hallgatni.
Nem muszáj beszélnie.
Mindjárt ott vagyok.
Négy kiló fentanilt lefoglaltak. Három gyanúsítottat letartóztattak.
2019-ben Ohióban több mint 4000 túladagolásos haláleset volt.
Egy csomó idős zsaru azt mondja, ez sosem volt így.
2000-ben a szintetikus opioidok okozta halálok száma 782 az USA-ban.
Szerintem azért, mert a függőség még sosem szabadult el ennyire.
A TÖBB EZER HALÁLESETNEK AZ OKA
EGYETLEN KARTELL
Hagyjuk a szabályokat és drogozzunk!
Amerika első számú közellensége a drogfogyasztás.
A heroin pusztít.
A fájdalomcsillapítók felírása rengeteg függőt eredményezett.
Emberek halnak meg!
Az ópium pénz.
Mintha pénzt termesztenél a bokorban.
A bűnözés és a drog kéz a kézben jár.
Mint a mogyoróvaj és a lekvár.
Egyetértés van abban, hogy a drog elleni háború kudarc.
Fel kell tenni a kérdést, hogy jutottunk idáig?
DROGHÁBORÚK
2005 CHICAGO
A Dearborn Lakótelep Chicago déli részén található,
egy hagyományos, alacsony jövedelmű lakótelep.
Tehát egy saját közösség.
2000 elején valójában a szervezett bűnözés alakjai irányították,
főleg az utcai bandák.
A Mickey Cobras egy nagyhatalmú chicagói utcai banda.
Ők voltak Dearbornon belül a legnagyobb szervezett bűnözői csoport.
Narkotikumok eladásával kerestek pénzt, főleg a heroinnal.
2005-ben a túladagolások száma hirtelen megnövekszik Chicagóban.
Tisztán emlékszem, szombaton volt,
és azt hiszem, az első nap folyamán 26, 27, 28 túladagolást jelentettek.
Nem mind vezetett halálhoz de ami az utcán terjedt,
az nem közönséges utcai heroin volt.
A HEROIN TÚLADAGOLÁSOK MEGSZAPORODTAK
Benne volt a hírekben akkor derült ki, hogy mindenki túladagolta magát.
- Mit vett be? - Nem tudom.
Oké, felveszem a kesztyűt, és...
Narcant adok neki, oké?
Mi a neve, kicsim? Rendben.
- Van valami? - Ó, igen, van egy...
Snake a nevem.
A 2000-es évek elején kapcsolatban álltam a Mickey Kobrákkal.
Azt hiszem, a Mickey Kobráknak fogalmuk sem volt,
mivel állnak szemben.
Bármi is volt, nem volt normális, nem tudták jól kezelni, és tudtuk,
hogy valószínűleg olyasmivel vágták össze, amiről nem tudtunk.
Amikor hullottak az emberek, akkor jött a nyomás.
Nem akartuk, hogy bárki meghaljon, de sokszor megtörtént.
Minket csak a pénz érdekelt.
Az első kérdésünk az volt, hogy honnan jön ez az egész,
ki a felelős?
A lehallgatások és információk több telefonbeszélgetéshez vezettek,
amik a Kobráktól érkeztek,
vagy valakitől aki a Kobrákat képviselte a mexikói Tolucában.
TOLUCA
A füles egy laborhoz vezeti a DEA-t és a mexikói rendőröket.
Véletlenül épp akkor értek oda, amikor valaki épp etette az őrkutyát.
Nem tudják, ki ez.
Kihallgatják, és kiderül,
hogy nem csak egy munkás, hanem ő irányít mindent.
Ez a fickó Ricardo Valdez Torres,
más néven El Cerebro, az Agy.
Az ő tehetségének köszönhetően építették meg ezt a labort.
Az Agyat a kartell azzal bízta meg,
hogy egy új utcai drogot készítsen.
A fentanilt.
A fentanil csodálatos gyógyszer, ha orvosilag használják műtéteknél.
Egy forradalmi érzéstelenítő.
Sokunk használta már, én is.
Lehetővé tett bizonyos műtéteket.
Azért mert nagyon erős volt,
és elaltatta az embert,
és amikor felkeltél, utána nem maradtál kábult órákig,
mint a morfium után.
A fentanil a gyors hatása miatt
olyan csodás drog egy utcai díler számára,
mert manapság a függők napi négy-öt-hat alkalommal használják.
Ricardo Valdez Torresnek, más néven
az Agynak, nem volt kémiai tapasztalata.
Rejtély, hogy tanult meg fentanilt készíteni.
A fentanil gyártása során, elkezdte tesztelni egereken.
Kiderült, hogy a fentanilt 50 az 1-hez arányban kell hígítani,
így egy kiló, 50 kiló eladható terméket eredményez.
Különben embereket öl.
Ő adja az utasításokat azoknak, akik északra viszik.
De Chicagóban senki sem hiszi,
hogy bármi is az utcán 50 az 1-hez arányban eladható.
Szerintük ez egyfajta értékesítési taktika.
Átverésnek hangzik.
K-MAC 10, ÖRÖKKÉI! A CRACK ÖL.
Azt se tudtuk, hogy a fentanil a heroinban van.
Csak megszereztük, összeraktuk, és eladtuk.
A laborban, amikor kifosztottuk,
elég vegyszerük volt ahhoz, hogy 60 kg tiszta fentanilt gyártsanak.
Ez elég ahhoz, hogy 30 millió emberrel végezzen.
A hatóságok bezárják a labort.
De az Agynak van egy vallomása...
Amikor letartóztatják.
Az Agy elmondja a nyomozóknak,
hogy pár napja kiküldött egy tízkilós adag fentanilt.
Nem tudja, hol kötött ki, de feltételezi, hogy Chicagóban.
Tudtuk, hogy 10 kg Chicagóba megy,
és hogy a Kobrák hogyan kezelik és vágják,
dacolva a labor utasításaival, igen félelmetes volt.
Tudtuk, hogy cselekednünk kell, és lecsapni a Kobrákra,
hogy tényleg elpusztítsuk őket,
és ne lehessenek ennek az egésznek a mozgatórugói.
Legalább 30 vélhetőleg utcai bandatagot tartóztattak le ma este.
Szervezett drogkereskedelemmel vádolják őket.
Mintha tegnap lett volna.
Ott volt legalább 100 rendőr, az FBI, a DEA, a chicagói rendőrség,
rendőrbírók, mindenhonnan jöttek.
Mindenkit sittre vágtak.
Csak később tettek fel kérdéseket.
Legyőztük őket, nem is kérdés.
Eltűnt. Mintha sosem létezett volna.
Nincs fentanil az utcán, nincs túladagolás a fentanil miatt.
Eltűnt, és ez magabiztossá tett minket,
hogy megoldottuk a problémát, elejétől a végéig.
Az Agy fentanilje 1013 emberrel végzett.
De nem ez volt a vég.
Nem hiszem, hogy bárki a legvadabb álmában gondolta volna,
hogy így alakulhat.
Én biztosan nem.
Tavaly 75 000 amerikai vesztette életét opioidok miatt.
Képzeld csak el!
Két futballstadion tele már nem létező emberekkel.
Gondolj bele, mit tesz ez!
Mindnek van családja,
ők mind anyák, apák, testvérek, barátnők, barátok, férjek, feleségek.
A családjuk tönkrement az opioidok és a fentanil miatt.
Ez egész éjjel ébren tart.
A halálesetek nagy részét egy ember drogja okozták.
A DEA ma este tíz millió dollárt ajánl annak,
aki információval szolgál az El Mencho nevű drogbáró letartóztatásához.
El Mencho a világ egyik legnagyobb hatalmú drogkartelljének vezetője,
a Jalisco Új Nemzedék kartellé.
NEMESIO OSEGUERA CERVANTES "EL MENCHO"
Ő szintetikus szerek drogbárója,
mert az illegális drogkereskedelemben szerzett profitjának a nagy része
metamfetaminból és fentanilból származik.
El Mencho a 2000-es
években jut hatalomra, amikor a Sinaloa kartellhez szegődik.
A 2000-es években a Sinaloa kartell,
akihez El Mencho csatlakozott, a drogcsempészek szövetsége volt.
Szóval ezek a különböző csoportok,
Mexikó különböző részeire terjednek ki,
saját, összekapcsolt hálózattal.
El Mencho tehát
a Jalisco csoporthoz csatlakozik ebben a széles Sinaloa birodalomban.
Izomemberként és bérgyilkosként kezd.
De EL Menchónak nagyobb ambíciói vannak.
Rosalinda Gonzalez Valencia az örököse
egy befolyásos drogcsempész családnak.
Amikor El Mencho elveszi feleségül, az egy előrelépés a számára,
és így több hozzáférése van
a drogkereskedelem hatalmasabb szintjeihez.
Tudta, hogy Rosalinda nélkül
egész pályafutása végéig bérgyilkos lesz.
Nagyon ambiciózus volt
és minél mihamarabb kartellvezér akart lenni.
A házasság előnyökkel jár El Mencho számára. Egy nagy főnököt védelmezhet.
Ignacio Coronel volt a Sinaloa kartell egyik vezetője.
A Kristálymet Király néven is ismerték,
mert ő vezette
a Sinaloa kartell metamfetamin-műveleteit,
és Ignacio Coronel volt El Mencho mentora,
különösen a
szintetikus drogok terjesztésében.
IGNACIO "NACHO" CORONEL "A MENTOR"
A szintetikus drog tényleg forradalmi újítás a drogkereskedelemben.
Nincs többé szükség olyan mezőre, ahol kakaólevelet,
mákot vagy marihuánát termesztenek.
Elég ha megvannak az előanyagok,
az alap összetevők a szintetikus drogok előállításához, és bárhol
megfőzheted őket.
Látta az üzletágat,
látta az előanyagok behozatalát
a mexikói csendes-óceáni partvidék kikötőiből.
Látja a laborokat, a hatalmas profitot
és ez sokkal jövedelmezőbb, mint a régi, növényi alapú drogok.
2010-ben El Mencho lehetőséggé változtatja a nehézségeket.
Ignacio Nacho Coronel,
Mexikó egyik leghatalmasabb drogkartelljét,
megölték egy fegyvercsata során.
A mexikói hadsereg szerint
a halála évek óta a kartell elleni legnagyobb csapás.
Amikor Nacho Coronelt megölik, El Mencho a kezébe veszi a sorsát
és egy erőszakos küzdelem után ő lesz a jaliscói maffia feje.
De Jalisco új főnökének gondja akad.
A Zetas drogcsempész szervezete
a Sinaloa kartell területére lépett.
Brutális kartell voltak
és El Mencho velük háborúzott.
A Zéták hozták be a félkatonai taktikát
a mexikói drogháborúba.
Amikor El Mencho küzd velük, félkatonai taktikával teszi,
teljesen új szintre emelve őket.
Holttesteket dobtak az utcára egy plázához közel, Veracruzban.
Egy új félkatonai csoport vállalja a felelősséget a mészárlásért.
Veracruz kikötője, Mexikó egyik legnagyobb kikötője
ami egy védőbástyává vált a Zéták számára.
Óriási erőszakkal támadt.
Ezeket az embereket megkínozták, megölték
és csak úgy kidobták őket, mint a szemetet.
Nem csak kiűzték a Zétákat a kikötőből, át is vették az irányítást.
Ez egy stratégiailag nagyon ravasz húzás volt,
és valójában mindvégig saját céljai elérésére vette el a területüket.
Veracruz új hatalmi bázist ad El Menchónak,
és elszakad a Sinaloa kartelltől.
Aztán előkerült ez az új név, a Jalisco Új Nemzedék kartell.
JALISCO ÚJ NEMZEDÉK KARTELL
CARTEL DE JALISCO NUEVA GENERACIÓN
CJNG
Szóval három hónapon belül,
elment Veracruz kikötőjéből Manzanillóba Colima államba,
majd Lázaro Cárdenasba Michoacan államba.
El Mencho stratégiai lépése volt a kikötők irányítása.
El Mencho lépése átalakítja a drogfogyasztást
és tízezreket öl meg Amerikában.
Mindig a hiphop zene volt a kedvencem.
Amikor az LA Weekly zenei szerkesztője lettem,
interjúkat készítettem
a gyerekkorom kedvenc rappereivel, mint Ice Cube,
Snoop Dog, Doctor Dre. Így alakult ki a hírnevem.
2010-ben hallottam a fentanilról, amikor egy barátom belehalt.
A legrosszabb, hogy nem tudtam semmit a fentanilról,
ezért szakértőkkel beszéltem, és azt hallottam, Kínában gyártják.
Kíváncsi voltam, volt-e már újságíró, aki nyomozott az ügyben,
de kiderült, hogy nem.
Még egy újságíró sem járt kínai fentanil-laboratóriumban,
Ezért úgy döntöttem, oda kell mennem.
Rákerestem a neten hogy fentanilt vennék Kínában,
kijöttek a keresési eredmények,
csináltam egy kamu e-mail-t egy kamu személyiséget,
és elkezdtem beszélni a fentanil cégek értékesítőivel,
akik szemernyi szégyen és hezitálás nélkül beszéltek velem.
Így kötöttem ki egy repülőn ami Vuhanba ment.
VUHAN NEMZETKÖZI REPÜLŐTÉR
Hirtelen egy oknyomozó újságírásba kezdtem, egy olyan országban,
ahol nem beszélem a nyelvet. És ez elég szívfájdító volt.
Amikor a cég címére értem,
azt hittem, rossz helyen járok, mert egy óriási hotel volt.
Bementem az előtérbe, ahol két ügynök várt,
mindketten Amy-nek hívták magukat.
Megmutatták az értékesítési termet ahol több száz ember dolgozott.
Érdeklődtem a fentanil előanyagokról, és a két Amy
mandarinul kezdett beszélgetni aztán az egyik kiment a teremből.
Engedély nélküli fentanil exportálása Kínában illegális.
Kicsit kezdtem aggódni, hogy mi történik
vagy, hogy gyanakodnak rám, de aztán visszajött és azt mondta, semmi gond.
Pár értékesítő megmutatta a hamis csomagolást,
amiben a fentanil összetevőket küldik.
Az egyik kutyakajának tűnt, a másik banánkajának,
és meglepődtem, milyen olcsók voltak.
A 3000 dolláros termékből
több százezer dollár lesz,
de lehet, hogy egy millió adag fentanil
egy kis dobozban is elfér.
Je Csuan Fa a Jüancseng vegyi cég vezérigazgatója.
Nagyon meglepődtem, amikor az üzletkötők odavittek az asztalához,
és találkoztam vele.
JE CSUAN FA "A SZÁLLÍTÓ"
Ha egy nemzetközi drogbáróra gondolok,
biztosan nem ő jutna eszembe.
Egyáltalán nem volt félelmetes a tekintete.
Úgy nézett ki, mint egy vegyipari vállalat tipikus menedzsere.
Azt mondtam, hogy még gondolkodom rajta,
és felhívom őket.
Ideges voltam, mikor a reptérre értem.
Attól féltem, hogy megállítanak, vagy letartóztatnak
de fel tudtam szállni a gépre, és elhúztam onnan a fenébe.
Megtudtam, hogy az egyik ügyfél aki fentanil előanyagokat vásárol
ettől a kínai vegyipari cégtől, az a CJNG volt.
Ma este folytatjuk a nyomozást az opioid-járvány ügyében,
amely naponta több, mint 80 életet követel.
Évente közel 7 millió amerikai él vissza a vényköteles gyógyszerekkel.
Több, mint a kokain, a heroin, a hallucinogének, az ecstasy
és a belélegzőszerek együttvéve.
Ha a kokaindílerekből gyógyszerdílerek lesznek,
az azt jelzi, milyen jövedelmező.
Az egész opioidválság gyökere
a fájdalomcsillapítók nagyfokú promóciójában rejlik
a gyógyszergyáraktól az orvosok felé.
Aztán az orvosok ezeket írják fel a betegeiknek.
Egy idő után
az orvosok egyre kevesebb receptet írtak fel, egyre több
hatósági szabályozás lépett életbe.
A függők elkezdtek új helyeket keresni, ahol megvették a tablettákat.
El Mencho már metamfetamint gyártott.
Tudta, hogy az opioidválság az Egyesült Államokban zajlik,
és a kartellje és a kínai előanyag kereskedők közötti kapcsolat
eredményeként
stratégiai döntést hozott arról,
hogy elkezd a fentanillal foglalkozni,
és táplálja az amerikai fogyasztók opioidok iránti étvágyát.
Végül, ahogy megtanulták a fentanil gyártását,
a mexikói kereskedők elkezdtek mérhetetlen
mennyiségeket gyártani.
Hogyan terjesszük, hogyan adjuk el?
Elkezdik gyártani a hamisított pirulákat,
amik csak fentanilt tartalmaznak.
A hamis pirula tökéletes módszer a fentanil északra küldésére.
A műsor olyan anyagot tartalmaz amely felkavaró lehet.
Csak erős idegzetűeknek ajánlott.
El Mencho ránézett az Egyesült Államokra és tudta,
hogy versenyzik a többi kartellel a nagyvárosokban.
Ezért úgy döntött,
hogy elmegy Amerika vidéki területeire.
Mert ez egy kiaknázatlan piac.
A fentanil ott bukkan fel, ahol az opioidjárvány elkezdődött.
Főleg Ohióban, Nyugat-Virginiában, Kentuckyban.
A pirulákat olyanok gyártják,
akiknek semmi közük a kémiához.
Ahogy a hamis pirulák elárasztják az USA-t,
a szintetikus opioidok okozta halálesetek megsokszorozódnak.
2013 3210 HALOTT
Ez fordulópont volt.
Ez volt a pillanat, amikor a mexikói kereskedők felfedezték a fentanilt,
és ez volt a legjövedelmezőbb drog, amivel valaha találkoztak.
El Mencho több tízmilliót keres, és több száz fegyverest toboroz.
El Mencho saját magánhadsereget épít, egy hatalmas félkatonai szervezetet.
Ezt arra használja, hogy területért harcoljon riválisai ellen,
de azért is, hogy megvédje magát a kormány ellen.
Ha olyasmi történik az arcoddal, ami után már sose lesz ugyanolyan,
az hatással van rád.
Amikor 15 rendőrt lemészárolnak,
a mexikói hatóságok lépést tesznek a CJNG ellen.
Nem mondták meg, mit csinálunk a bevetésen.
A nevem...
Ivan Morales Corrales, a Szövetségi Rendőrségtől.
Hírszerzési osztály.
Morales egysége drogbárók kiiktatásával foglalkozik.
Azt mondták, egy teherautókból álló konvoj mögött vagyunk.
Mondtam a társamnak,
hogy vigyázzon,
mert bármi megtörténhet, mert tudtuk, hogy veszélyes.
El Mencho az egyik kisteherautóban van.
Gépfegyverrel kezdődött a lövöldözés,
és az bármit eltalálhat.
Hallani lehetett ahogy eltalálta a rendszámot.
Amikor eltalálták a rotort, a helikopter teteje felgyulladt
és elkezdtünk zuhanni.
Amikor a gép a földre zuhant, sokkot kaptam.
Tudtam, hogy megégek, mert a lángok
ott voltak mindenhol.
Terhes volt a nejem.
Nem akartam meghalni, és lemaradni a fiam születéséről.
Ez segített túlélnem.
Kiszálltam és próbáltam kioltani
a tüzet amilyen gyorsan csak tudtam.
De a helikopter üzemanyaga, a kerozin miatt,
a ruhám gyorsan elégett
18 csapattagból, 9 meghalt a helikopteren.
El Mencho megszökött.
Nem emlékszem többre.
1 hónappal később Morales egy kórházban ébred.
Harmadfokú égési sérüléseket szenvedett a teste 70%-án.
Az, hogy a feleségem mindennap meglátogatott a kórházban,
segített túlélni.
Amikor eljöttem a kórházból hordtam az egyenruhámat,
mert így akartam távozni.
A helikopteres támadás után
El Mencho elszabadítja dühét Jalisco irányába.
Úgy vélik, hogy a mostani támadások
ahhoz a művelethez kapcsolódnak,
melynek célja, hogy elfogják a Jalisco Új Nemzedék vezetőjét,
El Menchót.
11 bank, 16 benzinkút és 36 autó kap lángra.
A hadsereg küzd a rend helyreállításával.
El Mencho az embereit arra küldi, hogy rettegést keltsen és megvédje magát
a letartóztatástól,
ilyenkor emeli a tétet,
és nyomást gyakorol,
a kormányra, ezzel azt mondja, ha le akarod kapcsolni, az sokba kerül.
Amikor a CJNG kilőtte a katonai helikoptert,
az egész világ megismerte az ultraerőszakos taktikájukat,
ami Mexikó és az Egyesült Államok
célkeresztjébe sodorta őket.
2021-ben a hatóságok 8,1 milliárd dollár értékű fentanilt foglaltak le.
A CJNG-nek 5000 tagja van, és 35 amerikai államban
van jelen, köztük Ohióban.
JJ és csapata letartóztatott 3 feltételezett fentanildílert.
Minden olyan nyomozásnál,
amelynél tudják, hogy kapcsolatban áll egy nagyon veszélyes szervezettel,
például az Új Nemzedékkel,
nem tudod, mire számíts.
Volt egy akciónk,
ahol közel egymillió dollár értékű drogot találtunk.
Őszintén szólva, valaki nagyon dühös lesz ettől.
Van valami más is magánál?
Nincs? Semmi illegálisat nem találunk?
Ha van valami, akkor lesznek további vádak is, ugye tudja?
Oké.
Ez a négy kiló fentanil,
amit ma találtunk az út szélén lévő járműben.
Összesen körülbelül 40 000 adagot elhoztunk
Columbus utcáiról.
A kommandósok átkutatják a gyanúsítottak tulajdonait.
Hívjuk a második emeleti kopogtatókat, aztán fel a lépcsőn.
Franklin Megye Seriffhivatal.
Házkutatási engedélyünk van.
A rendőrök fegyvert, prést és még több fentanilt találnak.
Itt az USA-ban a DEA-ügynökök szerint,
két milligramm is halálos lehet,
és ha két milligramm már halálos,
hány életet mentettünk meg négy kilóval?
Több mint egymillió embert potenciálisan megmentettünk,
és ez itt a lényeg.
Ezért csináljuk.
Amikor 20-30 évvel ezelőtt beszálltam a bizniszbe,
Columbust Ohióban tehénvárosként ismerték.
Sok kukoricamező, vidéki terület, nem igazán szerepel a térképen,
de az elmúlt 20 évben, Columbus elég gyorsan növekedett.
El Mencho a Columbushoz hasonló városokat vette célba 2015-ben.
Sokan nem tudják, de Közép-Ohióban,
ha 800 km-t mész bármilyen irányba,
az USA lakosságának 70%-át érintő
területre jutunk,
tehát a környék, a lakosság mérete és a szomszédság,
mind a drogkereskedelem vonzó területévé teszik.
Ahogy a CJNG hamis pirulákat terjeszt szerte a vidéken
a fentanil okozta halálesetek megtriplázódnak.
2015 9580 HALÁLESET
Megérinthetjük a beteget, és megkezdhetjük az újraélesztést.
Segítsen kihúzni, teljesen kiszedni!
Nem lélegzik.
Ahogy a válság eszkalálódik
a mexikói hatóságok a családtagokra kezdenek vadászni.
A család nagyon fontos El Menchónak,
és az USA és Mexikó a családtagokat üldözi.
A feleségét pénzmosásért tartóztatták le.
Ő volt a CJNG első számú pénzmosója.
A letartóztatást irányító személy
Garcia Harfuch lesz, a nyomozati bűnügyi ügynökség vezetője.
Aki később vezeti a mexikóvárosi rendőrséget.
Őrült merényletkísérlet folyik ellene.
2020 MEXIKÓVÁROS, MEXIKÓ
A nevem Omar Hamid Garcia Harfuch.
Mexikóváros rendőrfőnöke vagyok.
A mexikóvárosi rendőrségnél mindenki nagyon korán kezdi a munkát.
Nem csak én.
6:30
Harfuch egy páncélozott utcai terepjáróban van a két testőrével.
Edgar vezetett.
Hátul volt Rafael, a biztonsági osztagom vezetője,
12-13 éve volt a társam.
A terepjárónk megállt egy fekvőrendőrnél,
és láttam, hogy egy 3,5 tonnás teherautó elénk vág.
Felnéztem és csak
egyes arcokat láttam, akik előbukkantak
a 3,5 tonnás teherautó hátuljából.
06:34
A városban néma csend volt,
és az első rettentő hangos volt,
különösen a szélvédőn,
Utána csak annyit lehetett hallani,
ahogy lövések záporoznak, és a terepjárót eltalálják.
Sok volt a füst, a por.
Mindent szilánkokra törtek szét.
Mondtam Edgarnak, hogy forduljunk vissza.
Erre azt mondta, hogy a terepjáró már nem működik.
Nem láttam Edgart, mert az előttem lévő ülésen ült.
Rafa ott ült mellettem.
Nem szenvedett, gyorsan történt.
Alig 3 perc alatt
több, mint 400 lövés dördül el,
beleértve az 50 mm-es páncéltörő lövedéket is.
Csak arra az egy lövésre vártam,
ami végül végez velem.
Igen, arra vártam.
Mikor meghallottam az első szirénát, megkönnyebbültem.
Tizenöt sebesülésem volt, négy komolyabb.
A támadás után megváltozott az életem.
Nyilván nem mehetek ki annyit, amennyit szeretnék.
Harfuch rendőrfőnök egy védett szobában lakik.
A mexikóvárosi rendőr-főkapitányságon.
Nem bánom, hogy bármilyen bűnszervezetet üldöztem,
vagy bármilyen vezetőt, El Menchót vagy bárkit.
A JUTALOM 10 000 000 DOLLÁR
Ma, El Mencho még mindig szabad
és a fentanil-birodalma tovább hódítja Amerikát.
Ez a drog kicsit olyan, mint ahogy a sót használjuk.
Csak öntjük,
keverjük bármivel.
Sokan halnak meg, mert azt hiszik, kokaint vagy metamfetamint
használtak, és ezekben fentanil van.
Az egész országban ez a helyzet.
Miért kockáztatnád a gyilkosságokat?
Azért cserélsz le egy kokainfüggőt, aki hetente vesz tőled,
vagy kéthetente,
egy ópioidfüggőre, mert neki minden nap vennie kell,
és ez teljesen logikus.
Most már bárki, aki drogot használ az utcán, azt hiszi,
hogy bármit használnak, fentanilt tartalmaz.
Az igazság az, hogy a rekreációs drogok ideje
Amerikában véget ért, és ennek a fentanil az oka.
Minden mítosz, amin egyszer nevettünk, hogy mi is a drog
és, hogy mennyire halálos,
mind valóra vált.
Fordító: Boros Richárd